వర్జీనియా మ్యాడ్‌సెన్

వర్జీనియా గేల్ మ్యాడ్‌సన్ (ఆంగ్లం: Virginia Gayle Madsen; జననం 1961 సెప్టెంబరు 11) అమెరికన్ నటి, చిత్ర నిర్మాత. ఆమె తన స్వస్థలమైన చికాగోలో చిత్రీకరించబడిన క్లాస్ (1983)తో చలనచిత్ర రంగ ప్రవేశం చేసింది. ఆమె లాస్ ఏంజిల్స్‌కు మారిన తర్వాత, దర్శకుడు డేవిడ్ లించ్ ఆమెను సైన్స్ ఫిక్షన్ చిత్రం డూన్ (1984)లో ప్రిన్సెస్ ఇరులన్‌ పాత్రకు ఆమెను ఎన్నుకున్నాడు. ఎలక్ట్రిక్ డ్రీమ్స్ (1984), మోడరన్ గర్ల్స్ (1986), ఫైర్ విత్ ఫైర్ (1986) వంటి విజయవంతమైన టీనేజ్ చిత్రాల శ్రేణిలో ఆమె నటించింది.

హార్రర్ చిత్రం కాండీమాన్ (1992)లో హెలెన్ లైల్‌గా నటించినందుకు ఆమె మరింత గుర్తింపు పొందింది. అలెగ్జాండర్ పేన్ రూపొందించిన కామెడీ డ్రామా సైడ్‌వేస్ (2004)లో ఆమె నటనకు, ఉత్తమ సహాయ నటిగా అకాడమీ అవార్డుకు ఎంపికైంది.

టెలివిజన్‌లో, ఆమె కామెడీ డ్రామా సిరీస్ మూన్‌లైటింగ్ (1989), కామెడీ సిరీస్ ఫ్రేసియర్ (1998), పీరియడ్ డ్రామా సిరీస్ అమెరికన్ డ్రీమ్స్ (2002-2003), మర్డర్ మిస్టరీ సిరీస్ మాంక్ (2002-2009)లలో నటించింది. ఫిక్షన్ సిరీస్ ది ఈవెంట్ (2011), సూపర్ నేచురల్ డ్రామా సిరీస్ విచెస్ ఆఫ్ ఈస్ట్ ఎండ్ (2013–2014), పొలిటికల్ థ్రిల్లర్ సిరీస్ డిజిగ్నేటెడ్ సర్వైవర్ (2016–2017)లతో పాటు, డీసి యూనివర్స్ సూపర్ హీరో హర్రర్ సిరీస్ స్వాంప్ థింగ్ (2019)లోనూ ఆమె నటించింది.

మూలాలు 
1961 జననాలు
అమెరికన్ టెలివిజన్ నటీమణులు
అమెరికన్ గాత్ర నటీమణులు
అమెరికా సినిమా నటీమణులు